Blériot-Whippet

De Blériot-Whippet weer en britisch Cyclecar mit veer Rööd, dat van 1920 bit 1927 vun de Air Navigation & Engineering Company Ltd. in Addlestone (Surrey) herstellt wurr.

Dat upfälligste Detail vun dissen Wagen weer dat stufenloos Reemgedriev nah dat System Zenith-Gradua. Dat wurr oorsprünglich bi Zenith-Motorrööd  insett. As Motor harr dat Fohrtüüch en luftköhlt 1,0 l-V2-Motor vun Blackburne, de 14 bhp (10,3 kW) bi 2000 min−1 leisten dee. De Motor weer dwars (mit achternanner liggend Zylindern) inbaut un wurr vun Jones un Marchant mit Wälzlagern an de Kurbelwell utstatt. All Rööd weern an veertelelelliptischen Blattfeddern uphangt. De Längt vun dat Auto bedroog 2945 mm un de Radstand 2057–2210 mm.

1922 wurr dat Reemgedriev dören Dreegang-Stirnradgedriev un Kettenandriev ersett. 1923 wurrr dat kettenbedreeven Modell en mit Kardanandriev to Siet stellt, bi dat de Motor um 90° dreiht weer.

De tweesittigen, apen Upbauten hett man ut Spaarholt baut un mit Ledder övertrucken. Dorneben geev dat verscheeden Sportversionen. De Wagen hemm bi hör Rutkommen  £ 300 köst, bit 1924 full de Pries up £ 115.

Insgesamt entstunnen eenige Hunnert Fohrtüüch. Een dorvan hörr ok Alec Issigonis. Hüüd is blots noch een överleevend Exemplar bekannt.

 Literatur 
 George Nick Georgano (Chefredakteur): The Beaulieu Encyclopedia of the Automobile. Volume 1: A–F. Fitzroy Dearborn Publishers, Chicago 2001, ISBN 1-57958-293-1. (englisch)
 David Culshaw, Peter Horrobin: The Complete Catalogue of British Cars 1895–1975. Veloce Publishing PLC, Dorchester 1997, ISBN 1-874105-93-6. (englisch)

 Weblinks 

 Bild vun en Blériot-Whippet (1920) in de engelsch Wikipedia

 Enkeld Nahwiesen 
ISBN 978-3-8032-9876-8.
Georgano: The Beaulieu Encyclopedia of the Automobile.
Culshaw: The Complete Catalogue of British Cars.
N. Baldwin: A-Z of Cars of the 1920s. Bay View Books, Devon 1994, ISBN 1-870979-53-2
Michael Worthington-Williams: The Blériot-Whippet. In: The Automobile, Mai 1996, (https://zdb-katalog.de/title.xhtml?idn=1243458631&view=brief&direct=true)

Kategorie:Automodell